b'\n_START_ARTICLE_\nAtlants de Tula\n_START_PARAGRAPH_\nEls atlants de Tula s\xc3\xb3n quatre figures antropomorfes, pertanyents a la cultura tolteca, que es troben sobre la pir\xc3\xa0mide B, a la zona arqueol\xc3\xb2gica de Tula, a l\'estat d\'Hidalgo, M\xc3\xa8xic, tamb\xc3\xa9 denominada Tollan-Xicocotitlan. Fan poc m\xc3\xa9s de 4,5 m d\'al\xc3\xa7\xc3\xa0ria i estan llaurats en blocs de basalt encaixats. S\xc3\xb3n representacions de Quetzalc\xc3\xb3atl com a \xc2\xabEstel del mat\xc3\xad\xc2\xbb (Tlahuizcalpantecuhtli), abillat de guerrer tolteca, amb un pectoral de papallona, un \xc3\xa1tlatl, dards, un ganivet de s\xc3\xadlex i una arma corba que \xc3\xa9s molt caracter\xc3\xadstica de les representacions guerreres d\'aquesta cultura. Inicialment subjectaven el sostre del temple situat al cim de la pir\xc3\xa0mide, d\'ac\xc3\xad el nom d\'atlants.\n_START_SECTION_\nHist\xc3\xb2ria\n_START_PARAGRAPH_\nEls atlants es troben a la part superior del temple de Tlahuizcalpantecutli, tamb\xc3\xa9 anomenat "Estel del mat\xc3\xad", des de la qual s\'albira tota la pla\xc3\xa7a principal. Les estructures semihumanes es caracteritzen pel gran volum (una mostra de la destresa que tenien els tolteques per a llaurar pedres). L\'edifici m\xc3\xa9s important de la zona \xc3\xa9s el Palau Cremat, que es troba al costat nord-est de la pla\xc3\xa7a: la seua import\xc3\xa0ncia rau que, d\'acord amb les recerques de l\'Institut Nacional d\'Antropologia i Hist\xc3\xb2ria (INAH), l\'estructura devia ser l\'axis mundi del recinte sagrat i, per tant, l\'eix central de construcci\xc3\xb3 de la ciutat. Aquesta pir\xc3\xa0mide, i alguns altres edificis del jaciment, estan relacionats amb la classe mitjana de Tula, que \xc3\xa9s un ress\xc3\xb2 dels tolteques de la cultura Teotihuacana; tot l\'anterior est\xc3\xa0 relacionat amb els grups teotihuacans i els tolteques txitximeques del nord en la fundaci\xc3\xb3 de Tula, (cap al 700 de). L\'esplendor de la ciutat s\'ha datat d\'entre els anys 900 i 1000 de; durant aquest temps, Tula tenia gaireb\xc3\xa9 16 km2 d\'extensi\xc3\xb3, per la qual cosa l\'actual zona en arqueol\xc3\xb2gica nom\xc3\xa9s representa aproximadament el 12% de tot el territori tolteca._NEWLINE_Els descobr\xc3\xad al 1940 l\'arque\xc3\xb2leg Jorge Ruffier Acosta.'